**Θέμα: «Δηλώσεις συγκομιδής ελαιοκάρπου από την 1η Οκτωβρίου έως την 31ης Μαΐου κάθε έτους »**

Η Διεύθυνση Αγροτικής Οικονομίας της Περιφέρειας Πελοποννήσου σας ενημερώνει ότι **όλοι οι νόμιμοι κάτοχοι ελαιοτεμαχίων είναι υπόχρεοι δήλωσης συγκομιδής ελαιοκάρπου**, Υ.Α. 77979/21-3-2025 (ΦΕΚ 1749 Β΄, ΑΔΑ:ΡΧΧ54653ΠΓ-ΝΙΚ).Οι δηλώσεις συγκομιδής θα υποβάλλονται από τους υπόχρεους νόμιμους κατόχους, μόνο ηλεκτρονικά μέσω της ψηφιακής υπηρεσίας του Υπ.Α.Α.Τ .

**Η ημερομηνία υποβολής των Δηλώσεων Συγκομιδής θα πραγματοποιείται** τ**ην 1η Οκτωβρίου κάθε έτους έως της 31ης Μαΐου του επόμενου έτους.**

Απαραίτητη προϋπόθεση για να γίνει η δήλωση συγκομιδής αποτελεί η καταχώριση κάθε ελαιοκομικού αγροτεμαχίου / ελαιοτεμαχίου στο **"Ελαιοκομικό Μητρώο"** .

**Διαδικασία Δήλωσης Συγκομιδής ελαιοκάρπου**

Η υποβολή της δήλωσης συγκομιδής γίνεται με την είσοδο του υπόχρεου στην ψηφιακή υπηρεσία <https://elaiokomiko.minagric.gr/elaiokomikon-front/login.zul> “Δήλωση Συγκομιδής Ελιάς” μέσω της Ενιαίας Ψηφιακής Πύλης της Δημόσιας Διοίκησης (gov.gr- ΕΨΠ) με τη χρήση των κωδικών διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης.

* Η δήλωση συγκομιδής γίνεται αμέσως μετά την ολοκλήρωση της συγκομιδής και της παράδοσης του νωπού ελαιοκάρπου στο ελαιοτριβείο ή στη μονάδα επεξεργασίας–μεταποίησης επιτραπέζιας ελιάς.
* Η υποβολή της δήλωσης συγκομιδής είναι υποχρεωτική ακόμη και όταν η παραγωγή είναι μηδενική και επέχει θέση υπεύθυνης δήλωσης.
* Για τη συμπλήρωση και υποβολή των δηλώσεων συγκομιδής, στα τιμολόγια/δελτία παραλαβής κατά την παραλαβή του ελαιοκάρπου από τις ελαιοκομικές επιχειρήσεις, αναγράφονται τα παρακάτω στοιχεία:

α) το ονοματεπώνυμο και το ΑΦΜ του ελαιοκαλλιεργητή,

β) η ποικιλία ελιάς,

γ) ο δεκατριψήφιος κωδικός “ελαιοτεμαχίου” του “Ελαιοκομικού Μητρώου”,

δ) στην περίπτωση παράδοσης φορτίου από διαφορετικά “ελαιοτεμάχια” της εκμετάλλευσης, η ποσότητα ελαιοκάρπου που αντιστοιχεί σε κάθε “ελαιοτεμάχιο”.

**Τέλος σας επισημαίνουμε ότι πριν την υποβολή της δήλωσης, όπου απαιτείται γίνεται επικαιοροποίηση της ελαιοκομικής εκμετάλλευσης. Η ενημέρωση του Ελαιοκομικού Μητρώου, είναι ευθύνη του κάθε ελαιοπαραγωγού, πραγματοποιείται στις κατατόπους ΔΑΟΚ της Περιφέρειας Πελοποννήσου, όπου μπορείτε να ενημερωθείτε, να παραλάβετε και να υποβάλλετε τις αιτήσεις μαζί με τα απαραίτητα δικαιολογητικά.**